29.6.2023
SK
Úradný vestník Európskej únie
C 228/107
— pravidelne prenášať hodnoty emisií na servery s cieľom uľahčiť činnosti dohľadu nad trhom, kontroly zhody v prevádzke a kontroly technického stavu.
Hoci takýto systém môže skutočne prispieť k zjednodušeniu monitorovania, jeho vývoj si vyžaduje rýchlu tvorbu technických predpisov, ktoré umožnia špecifikovať potrebné vybavenie (snímače, softvér atď.).
Tento vývoj, ktorý bude mať potenciálne silný vplyv na používateľov, si bude sám osebe vyžadovať obdobie troch rokov od uverejnenia technického predpisu na začatie používania. 5.4.
Limitné hodnoty, ktoré Komisia navrhuje pre ľahké vozidlá, sa môžu zdať málo ambiciózne, keďže v zásade zodpovedajú harmonizácii najnižšej hodnoty stanovenej v nariadení Euro 6 pre benzínové a naftové motory.
Je však dôležité poznamenať, že: — v prílohách k návrhu nariadenia sa stanovuje nové vymedzenie podmienok, ktoré v súčasnosti zaručujú reprezentatívnosť cestnej skúšky pri bežnom používaní vozidla, čo prinúti výrobcov prispôsobiť systémy dodatočnej úpravy výfukových plynov, — harmonizácia limitov počtu najazdených kilometrov vedie k zvýšeniu obmedzení pre benzínové motory (limit znížený o 50 % pre CO v prípade vozidiel na benzínový pohon), ako aj pre naftové motory (limit NOx znížený o 40 % pre ťažké vozidlá na naftový pohon), — na rozdiel od nariadenia Euro 6 sa v nariadení Euro 7, ktorého základom bude cestná skúška, už nepovoľuje žiadna tolerancia. 5.5.
Keďže mikroplasty pochádzajúce z pneumatík sú jedným z najdôležitejších zdrojov znečistenia oceánov a keďže doteraz nebola stanovená žiadna limitná hodnota z dôvodu chýbajúceho postupu na úrovni OSN, je naliehavo potrebné navrhnúť takýto postup čo najskôr. 5.6.
Komisia CCMI si kladie otázku, či by sa mali zaviesť emisné normy pre amoniak z motorových vozidiel.
Keďže odvetvie dopravy predstavuje menej ako 1 % európskych emisií amoniaku, zdá sa, že náklady na toto opatrenie nie sú úmerné prínosom.
Komisia CCMI si tiež kladie otázku, či je vhodné, aby sa pri vozidlách zaviedol systém na zníženie emisií z odparovania pri plnení paliva.
Európa už totiž zaviedla zariadenia na odsávanie pár na čerpacích staniciach pohonných látok. 5.7.
Pokiaľ ide o ťažké vozidlá, limitné hodnoty navrhované Komisiou sa výrazne líšia od hodnôt stanovených v nariadení Euro 6, pričom cieľom je znížiť limitné hodnoty pre emisie NOx a množstvá tuhých častíc o 80 % a pre emisie oxidu uhoľnatého až o 95 %.
Okrem toho Komisia navrhuje regulovať jednotlivo prahové hodnoty CH4 (metán) a na mimoriadne nízkej úrovni N2O (oxid dusný), a to vzhľadom na ich vplyv na skleníkový efekt.
Tieto zmeny si samozrejme budú vyžadovať značné investície, ktoré sa budú musieť zohľadniť v nadchádzajúcich diskusiách o tom, ako postupovať pri emisiách CO2 z ťažkých vozidiel (1).
V Bruseli 27. apríla 2023 Predseda Európskeho hospodárskeho a sociálneho výboru Oliver RÖPKE
(1)
COM(2023) 88 final.